Olovo (općina) - Wikipedia, slobodna enciklopedija

# Olovo (općina)

### Sa Wikipedije, slobodne enciklopedije

  Za druga značenja pojma Olovo pogledajte čvor članak.

Olovo

(Grb)

Općina | Olovo
Središte općine | Olovo
Površina | 408 km²
Stanovništvo - Ukupno - Gustoća | 16.956 (1991.) 41,55 st./km²
Načelnik |

Olovo je mjesto i sjedište istoimene općine u središnjoj Bosni.

## [uredi] Historija

Naselje Olovo nastalo je prije više od šest vijekova na obalama tri planinske rijeke. U pisanim dokumentima Olovo se prvi put spominje 1382. godine pod imenom Plumbum (lat. olovo) što potvrđuje navode da je ovaj grad dobio ime po rudi Olova. Tako u XIV i XV stoljeću Olovo je bilo poznati rudarski i trgovački centar sa unosnom carinom. Što zbog prestanka eksploatacije olovne rude, još više zbog krupnih historijskih događaja, nacionalna struktura stanovništva mijenjala se kroz protekla stoljeća. Najveći dio stanovništva Olova krajem srednjeg vijeka činili su Sasi kao rudari, te razni trgovci i obrtnici iz Dubrovnika i Dalmacije. Upravo na njihovu inicijativu u drugoj polovini XIV vijeka, dakle u doba Tvrtka I. u Olovu je sagrađen samostan Svete Gospe, koji danas predstavlja najstarije gospino svetište na Balkanu. Ovaj vjerski objekat i danas je stjecište velikog broja vjernika katolika iz svih krajeva BiH i Hrvatske. Dolaskom Osmanlija u Olovu se povećava broj muslimanskog stanovništva koje početkom XVI stoljeća gradi džamiju na lokalitetu današnjag naselja Gornje Olovo, a već u XVII vijeku muslimani čine tri četvrtine stanovništva u Olovu. Vjerovatno zbog plahovitih planinskih rijeka (Biostice, što dolazi iz Knežine i Stupčanice iz vrela kod Han Pijeska) koje su u proljeće plavile okolna polja, naselje Donje Olovo nastalo je tek u XX stoljeću. Razvoju Donjeg Olova, odnosno današnjeg gradskog jezgra, nakon austro-ugarske okupacije, znatno je doprinijela izgradnja pruge Zavidovići-Olovo-Han Pijesak. To ujedno predstavlja početak planske eksploatacije bogatih olovskih šuma, što i danas predstavlja osnovni privredni resurs.

## [uredi] Geografija

Olovo je gradić smješten 50 km sjeveroistočno od Sarajeva, na magistralnoj cesti što vodi od Sarajeva prema Tuzli. U Olovu su još od srednjeg vijeka poznata nalazišta olovne rude, po čemu je grad i dobio ime. Ali Olovo je više od toga. Ono je simbol idiličnog života u pitomoj dolini okruženoj mirisom četinarske šume, plavetnilom neba i hukom bistrih i brzih voda. Dolazeći do Olova, možete proći kroz prekrasni kanjon rijeke Stupčanice, koji plijeni svojom ljepotom i izdvojenošću od ostatka svijeta. Ova rijeka se u centru grada, pored samog banjsko-rekreativnog centra "Aquaterm", spaja sa rijekom Biošticom, te zajedno sa njom formira Krivaju koja teče dalje prema Zavidovićima. Danas se općina Olovo prostire na 408 kilometara kvadratne površine i ima oko 14 hiljada stanovnika.

## [uredi] Stanovništvo

  Glavni članak: Demografija Olova

  Glavni članak: Spisak naseljenih mjesta u Olovu

Po posljednjem službenom popisu stanovništva iz 1991. godine, općina Olovo imala je 16.956 stanovnika, raspoređenih u 44 naselja. Poslije potpisivanja Daytonskog sporazuma, veći dio općine Olovo ušao je u sastav Federacije Bosne i Hercegovine. U sastav Republike Srpske ušla su naseljena mjesta: Gornji Drapnići i Šaševci, te dijelovi naseljenih mjesta: Gurdići, Kolakovići i Krajišići.

### [uredi] Nacionalni sastav stanovništva - općina Olovo, popis 1991.

ukupno: 16.956

- Bošnjaci - 12.699 (74,89%)
- Srbi - 3.193 (18,83%)
- Hrvati - 642 (3,78%)
- Jugoslaveni - 285 (1,68%)
- ostali, neopredijeljeni i nepoznato - 137 (0,82%)

## [uredi] Sport

- Košarkaški klub " STUPČANICA " Olovo
- Nogometni klub " STUPČANICA " Olovo

## [uredi] Poznate ličnosti

## [uredi] Vanjski linkovi

OLOVO:NETwork - www.olovo.net

Preuzeto sa: "http://bs.wikipedia.org../../../o/l/o/Olovo_%28op%C4%87ina%29.html"

Kategorije: Zeničko-dobojski kanton | Gradovi Bosne i Hercegovine | Općine Bosne i Hercegovine

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Hrvatski
- Srpskohrvatski / Српскохрватски
- Српски / Srpski